ԱԺ փոխխոսնակ, ՀՀԿ մամլո խոսնակ Էդուարդ Շարմազանովի գործը հեշտ չէ: Նրան է վերապահված ներկայանալ ինչպես հարազատ կուսակցության ձայն, այնպես էլ խորհրդարանում իշխանական թևի շահերի պաշտպան: Բայց Շարմազանովն ինքնակամ իրեն երրորդ առաքելություն էլ է շնորհել: Վերջինս մշտապես համոզված է, թե նախագահ Սերժ Սարգսյանն ունի իր գնահատականների և բնորոշումների կարիքը, իսկ դրա համար անհրաժեշտ է, որ Շարմազանովն առավոտից երեկո նաև նախագահի PR- ով զբաղվի: Եվ հենց այստեղ է, որ խոսնակը երկրի ղեկավարին և ՀՀԿ-ին ուղղակի արջի ծառայություն է մատուցում, այլ կեպ ասած` խայտառակում: